Demà es tallarà l'accés al carril bici i el pas a vianants en el vial internuclis per obres
14 de novembre 2017

![](/media/zjkpbkos/82_20171011_115104_cuerpo.jpg) 

Demà, dimecres 15 de novembre, es tallarà l'accés al carril bici i el pas a vianants en el vial internuclis per obres. L'avinguda de la Vila està immersa en obres de desdoblament en un dels trams que va des de la rotonda de la nova zona comercial fins a la pròxima, en sentit cap a Sagunt, on es trobava l'antiga discoteca Nassau.

Unes setmanes arrere s'informava a la ciutadania del tall per obres en un dels carrils. En estos moments comencen les obres del carril contrari, però el sentit que roman obert al tràfic continua sent Sagunt-Port de Sagunt. Els vehicles que vagen en direcció cap a Sagunt hauran de fer-ho per l'avinguda de l’Advocat Fausto Caruana i els vianants i ciclistes també, però en ambdós sentits.

Des de l’àrea d’Urbanisme expliquen que el fet que es tanque el carril bici i el pas a vianants es perquè les obres afecten a eixe marge de la carretera on estan situats i, a més, per seguretat, ja que no funcionarà l'enllumenat i no és segur caminar a fosques. Qui desitgen passejar podran continuar fent-ho per Fausto Caruana mentre duren les obres.

*   [](http://www.facebook.com/sharer.php?u=https://aytosagunto.es/va/actualitat/dema-es-tallara-l-acces-al-carril-bici-i-el-pas-a-vianants-en-el-vial-internuclis-per-obres/ "Facebook")
*   [](http://twitter.com/share?url=https://aytosagunto.es/va/actualitat/dema-es-tallara-l-acces-al-carril-bici-i-el-pas-a-vianants-en-el-vial-internuclis-per-obres/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/dema-es-tallara-l-acces-al-carril-bici-i-el-pas-a-vianants-en-el-vial-internuclis-per-obres/ "Linked In")
*   [](mailto:?body=https://aytosagunto.es/va/actualitat/dema-es-tallara-l-acces-al-carril-bici-i-el-pas-a-vianants-en-el-vial-internuclis-per-obres/)